AVASTUSRETKED JUMALA SÕNAS
Tere, olen Rory Kaye.
Mul on rõõm rääkida teile Jumala sõnast.
Enne tahan anda ühe tunnistuse.
Eelmises saates palusin
selle saate meeskonnal tulla kaamera ette,
et tervitada ja siis naasta režiipuldi ja kaamerate taha.
Pärast viimast saadet läksime koos lõunale.
Kui astusin Hiina restorani,
märkasin nurgas tuttavat, keda nägin viimati 23 aasta eest.
Kui läksin Petrit tervitama, siis ta ütles mulle:
"Rory, 23 aastat tagasi sa prohveteerisid mulle
ja andsid sõna, millest sai alguse minu teenistus."
Ta aitas mul juhtunut meenutada.
Hetkel tegeleb ta teises ruumis saatega.
Tema nimi on Petri Välimäki.
Ta juhib saadet nimega "Armon Kalliolla",
mis räägib, et Jumal on meie armu ja halastuse kalju.
Peale selle juhib ta piiblikooli, et varustada misjonäre ja evangeliste.
Perheniemen evankelista opistoa.
Võimalusel tahaksin sealsetele õpilastele midagi rääkida.
Petri ütles, et olin tollal koos Risto Santalaga,
kes on me mõlema vaimne isa.
Ta hoolitses minu eest, kui olin tulnud usule
ja olin 1977. aastal veel noor evangelist Iisraelis.
23 aastat tagasi jutlustasin Lahtis.
Risto andis mulle täpselt 22 minutit jutlustamiseks.
Inimesed olid tulnud bussidega üle Soome,
et kuulata Risto piibliõpet.
Sel õhtul rääkisin Roomlaste 10. ptk-st.
Petri rääkis, et temagi oli tol hetkel seda peatükki õppinud
ja prohveteerisin talle, et Roomlaste 10 on ta elu kutsumus.
Selles räägitakse evangeeliumi ja Jumala armu kuulutamisest.
Loeme koos Roomlaste 10:1 alates.
Enne alustamist mainin,
et seda kirjutab Paulus Roomas asuvaile usklikele.
"Vennad, minu südamesoov ja eestpalve Jumala poole Iisraeli.."
S.t juutide ehk Pauluse ja ka minu rahva pärast.
"..et nad pääseksid.
Ma tunnistan neile, et neil on indu Jumala suhtes,
kuid mitte tunnetuse (evangeeliumi mõistmise) kohaselt.."
10. salm: "sest südamega usutakse õiguseks
(tehakse õigeks Jumala ees)."
Inglise keelses tõlkes seisab: "just nagu ma poleks pattu teinud".
Jumal andestab meile patu ning katab kogu me ülekohtu.
"..suuga aga tunnistatakse päästeks.
Sest Pühakiri ütleb:
"Ükski, kes usub temasse, ei jää häbisse."
Järgnevalt öeldakse, et pole vahet,
kas oleme juudid või kreeklased, sest Kristuses oleme uus loodu.
13. salmis öeldakse:
"Sest igaüks, kes hüüab appi Issanda nime, päästetakse."
See on niivõrd tähtis evangeeliumi kuulutamisel.
Me aitame inimestel uskuda Jeesuse täiuslikku elusse,
mitte et nad peaksid elama enne täiuslikult,
et saaksid andeks ja nende suhe Jumalaga muutuks.
See on võimalik üksnes Jeesuse surma tõttu,
milles väljendub Tema ja Jumala armastus inimkonna vastu.
14. salm: "Kuidas nad siis saaksid
appi hüüda teda, kellesse nad ei ole uskunud?
Aga kuidas nad saaksid uskuda sellesse,
kellest nad ei ole kuulnud?
Kuidas nad saaksid kuulda ilma kuulutajata?
Kuidas aga saadaks kuulutada, kui ei olda läkitatud?"
Tahan keskenduda 14. salmis:
"Kuidas nad saaksid kuulda ilma kuulutajata?"
2011. a tehti Helsingis uuring, kus avastati, et 30% usklikest
usuvad valet, et oma eluga teeme me juba kuulutustööd.
Kuidas võiksid inimesed uskuda, kui nad ei kuule?
Räägin teile ühe traagilise loo.
Möödunud nädalal kuulsin, kuidas üks misjonär
rääkis jumalamehest, kes elas 40 aastat Birma külas.
Ta ei kuulutanud kordagi evangeeliumit
vaid lihtsalt elas kristlikku elu.
Pärast selle mehe surma külastas küla üks jumalamees.
Kui ta rääkis neile Jeesusest,
ütles rahvas: "Viimased 40 aastat elas meie külas Jeesus,
kes tervendas haigeid ning rääkis inimestele Jumalast,
kuid ta ei rääkinud meile kunagi Jeesusest
või kuidas võiksime saada andeks ning alustada oma suhet Jumalaga.
Siiski oli ta võrratu jumalamees."
Võid arvata, et teenid Jumalat, kui oled inimeste vastu hea
ja oled inimestele eeskujuks, aga kui sa ei kuuluta neile,
et Jeesus suri nende eest ja nad võivad saada andeks
ning omada suhet Jumalaga, siis teed neile suure karuteene.
See on suur pettus.
Vabandust, kui haavan kedagi, sest ehk oled arvanud,
et saad vaid oma eluga olla inimestele tunnistuseks.
Las su elu olla tunnistus,
kuid samas palun ava oma suu, kui Püha Vaim annab sulle võimaluse.
Räägi, et see pole oluline, kui kena sa võid inimestele näida
ja kui palju komplimente nad teevad, sest selle taga on sinus elav Jumal.
Püha Vaim annab sulle lahkuse, headuse ja kannatlikkuse.
Palun austa Jumalat ja räägi, kust saad sina oma elus abi.
Viita alati Jeesusele,
isegi kui hirm inimest ees paneks sind pigem vaikima.
Palun, küsi Jumalalt julgust
ning astu vastu inimestehirmule ja pettusele.
Räägi inimestele tõde.
Kui hindad midagi minu juures, siis on see Kristuse ristisurma tõttu.
See võib olla raskesti mõistetav,
kuid kuna Ta suri ristil, võib Tema Vaim minus elada.
Tema aitab mul olla sinuga lahke ja hoolida.
Seda sa tunned minuga rääkides, sest minulgi on nõrkuseid.
Võid seda inimestele rääkida.
Seesama 2011. a uuring näitas,
et 3% uuringus osalenud Soome kristlastest
rääkivad kord nädalas kellelegi evangeeliumit.
Kui see peaks paika, et ainult 3% kõigist usklikest,
kes käivad Soomes kirikus, jagaksid evangeeliumi kord nädalas,
siis kuuleks kogu see rahvas 10-15 aastaga evangeeliumi.
Ma ei taha teid hukka mõista,
kui te ei kuuluta evangeeliumit rohkem.
Tahan julgustada teid seda Jumala abil tegema.
Kui ka vaid 3% meist räägiks evangeeliumit igal päeval..
Oletame, et Soomes on u 21 000 kristlast,
kes peavad end tõelisteks jüngriteks.
Kui palju on 3% sellest?
Mõtlesin 210 000 tõelist kristlast, kes peavad end jüngriteks
ning panevad Jumala oma elus esikohale.
3% sellest oleks umbes 700.
Usun, et Soomes on rohkem kui 2100 inimest,
kes peavad end Jeesuse jüngriteks.
Kontrollin, kas arvutasin ennist ikka õigesti.
1% 210 000 oleks 2100.
Vabandust, arvutasin valesti.
Kas usud, et selles riigis
on rohkem kui mõnisada kristlast, kes on tõelised Jeesuse järgijad?
Kas tead, mis?
Isegi kui vähem kui 1% neist kuulutaks evangeeliumi,
suudaksime seda regulaarselt tehes üsna kiiresti terve riigini jõuda.
Usun, et Jumal tahab meid aidata oma usust rääkimisega.
Kui sa pole evangelist, siis leia keegi, kellel on see and.
Palun võta ühendust teiste vaimsete juhtidega,
kes märkaksid su andi ning läkitaksid sind õnnistusega välja.
Kuuluta selles riigis evangeeliumi.
Peame igaüks leidma oma anni ning olema selles ustavad.
Ehk on sul pastori and, millest rääkisin eelnevas saates.
Ole ustav oma annis.
Ehk oled õpetaja, palvetaja.
Mis iganes and sul on,
siis ole selles ustav, kanna vilja ja tee jüngreid.
Lõunal tuli meil esile teema
erinevate teenistuse, andide ja kutsumiste osas.
See on tähtis teema.
Vahel võib olla kogudusi, kus soovitakse siiralt Jumala teenida,
kuid näiteks keskendutakse vaid evangeliseerimisele
või õpetusele või prohvetlikule või ülistusele või osale neist.
Meil tuleb koguduse vanematena saada kokku ja teha koostööd,
et Kristuse ihu e kogudus oleks varustatud igaks heaks teoks.
Tahan julgustada minu kaastöölisi siin Soomes
tegema koostööd, et inimesed võiksid saada varustatud.
Jeesus oli 30-aastane, kui Ta alustas oma teenistusega.
Tal pidi olema ettevalmistusperiood.
Püha Vaim tuli Tema üle nagu tuvi
ja Taevane Isa ütles: "See on minu armas poeg."
Sellel oli tunnistaja ja kinnitus.
Johannes ristis Jeesust ning kui Ta tõsteti veest,
langes Püha Vaim Jeesusele ja Ta saadeti koheselt kõrbe,
et seista silmitsi oma nn "deemonitega".
Teda kiusas Saatan isiklikult.
Jumal tahab, et saaksime
juba oma usuelu alguses kõigest takistavast vabaks.
Jumal aitas Jeesusel ületada iga Saatana kiusatuse.
Piiblis öeldakse, et Jeesus
tuli Saatana tööd paljastama ja tühistama.
Ta soovib ka meie elus tuua avalikuks need asjad,
mis takistavad meil olla ehedad ja täita oma kutsumust.
Kui meie südametunnistus on must, tahab Jumal meid vabastada.
Vahel peame astuma sammu,
et leida keegi, kes on vabanenud ning oskab ka meid aidata.
Kui Jeesus täitus Püha Vaimuga, ei olnud see mõõdu järgi.
Isegi kui Ta oli täis Püha Vaimu ning oli Jumala Poeg lihas,
ei saanud Ta oma kodulinnas teha palju imesid ja tunnustähti
sealse rahva uskmatuse tõttu.
Mida see tähendab?
Seda et on kindel seos jumalateenija suhtel Jumalaga,
Püha Vaimuga täitumisel ja oma andide kasutamisel
kellegi teise usuga, mis on valmis Jumalalt vastu võtma.
Jeesus ei saanud kodulinnas teha palju imesid
ega neile rääkida, mida Jumal tahab öelda,
kuna nende uskmatus oli niivõrd suur.
Meie töö evangeeliumi kuulutamisel ning ka jüngritena elades
on saada üle enda uskmatusest ja õppida Jumalat kõiges usaldama.
Peale seda saame aidata teisi saada üle uskmatusest.
Üheks viisiks on tunnistus, kui me räägime,
mida Jumal on teinud ja mida oleme kogenud.
Olen Jumalale nii tänulik, et Ta on mind mitmeti tervendanud.
Olen näinud, kuidas Ta tervendas ka sel nädalal.
Olen oma silmadega näinud,
kuidas enam kui 10 inimest on minu silme ees saanud terveks.
Pidasin seminari Tampara koguduses Gateway of Hope Church.
Andsin neile 200 kirjakohta
sellel nädalavahetuse tervenemise konverentsil.
Palusime, et inimesed, kellel on probleemid,
võiksid näha selle juurt ja saaksime neid aidata.
Olen niivõrd tänulik,
et püsti tõusnud inimesed said Jumala väega puudutatud.
Jumal aitas neid koheselt erinevate asjade ja küsimustega.
Miks see juhtus?
Usun, et kuna enne seda jutlustati niivõrd palju Jumala sõna,
mis korrastas minu ja teiste mõtlemise
ning me tähelepanu oli Issandal Jeesusel, Jeshual,
mistõttu oli lihtne võtta vastu tervenemist.
Möödunud pühapäevasel teenistusel palusin inimestel jaguneda
3-5liikmelistesse rühmadesse, et nad saaksid üksteist aidata
ning küsida, mille osas vajab keegi abi või nõu.
Enne ootasime veidi, et küsida Jumalalt juhiseid,
kuidas palvetada, mida teha ja öelda ning siis järgida.
Jeesus teenis inimesi individuaalselt.
Isegi kui Jeesus rääkis rahvahulkadele,
puudutas Ta unikaalselt igat inimest erineval viisil.
Seega pole erinevad teenistused erinevate inimeste jaoks
vaid iga inimese puhul annab Jumal juhiseid just sinuni jõudmiseks.
Enamik kristlasi, keda olen kohanud,
kes on vanemad kui 30 a, on mõningad tervislikud häired.
Mitte kõigil, kuid enam kui pooltel.
Olin niivõrd tänulik,
et kui olin Tampara koguduses, siis pastori naine oli arst.
Kui tegeleme tervendamisega, siis tahaksin, et seal oleks arst
et kui kellegi pärast palvetatakse ime, tervenemise või vabastuse osas,
saaksid nad meedikult tõendi, kuidas nad said Jumalalt abi.
Milleks on seda vaja?
Peame kui latti tõstma,
et meil oleks rohkem ausust tervenemise teenistuses.
Kui oleme selles teenistuses ausad,
räägime asjadest õigete nimedega ning laseme inimestel
näha Jumala väge enda elus, tahetakse seda Soomes veel kuulda.
Nii sageli ei taheta kuulata,
kuna nad kuulevad vaid sõnu, kuid ei näe selle taga olevat väge.
Apostel Paulus tänas Jumalat, et Ta kinnitab oma sõnu väega.
Seega tahan sind julgustada, sest kui alustasime,
oli meis kõigis palju uskmatust, sest meil polnud kogemusi.
Sama oli minu puhul.
Esimene kord, kui näed imet või tervenemist,
siis see kui purustab sinus midagi.
Eelmistes saadetes mainisin,
et nägin, kuidas keegi tõusis surnust üles,
kui olin lõpetanud piiblikooli ja teenistuseks ettevalmistava kooli.
Usun, et see oli 19. detsember 1977.
Palvetasin surnud naise pärast umbes 40-45 minutit.
Jumal äratas ta surnust.
Seda tegi Jeesuse nimi ning Jumala vägi.
Mina vaid palvetasin.
Muretsed, et pärast seda võiksid ehk muutuda uhkeks.
Minul oli teistsugune kogemus.
Olin niivõrd hämmastunud ja tänulik Jumalale.
Tagusin põrandat, öeldes: "Jumal, olen niivõrd vääritu."
Kell 5 hommikul kuulsin, kuidas Püha Vaim vastas mulle:
"Sa oled, kuid ära muretse, sest sul on palju kaaslasi.
Terve inimkond on vääritu, kuid väärt on üksnes Jeesus."
Jeesus rääkis mulle midagi, mida Ta ütles Johannese 14:12.
Tee neid asju Tema nimel,
justkui Jeesus ise teeks neid ning kogu au läheb Jumalale."
Kui näeme tervenemisi ja imesid, siis aitab see inimestel mõista,
et Jumal hoolib neist ning elab ka tänapäeval.
See paneb neid paremini kuulama.
Novembris külastan Mosambiiki, et sealsetele juhtidele kõneleda.
Arvatavasti teen sedasama, millest rääkisin eelnevates saadetes.
Esmalt räägin põhijuhtidega,
kes koolitavad omakorda tuhandeid teisi juhte.
Tahan julgustada seal paljusid,
kes juba näevad palju rohkem imesid kui mina,
et nad läheksid kohtadesse, kus pole evangeeliumi kuulutatud
ning pakuksid, et palvetavad tervenemise ja vabastuse pärast
ja pärast räägiksid evangeeliumi, kui inimesed on valmis kuulama.
Käin peamiselt moslemite juures.
Kui nad näevad Jumala väge,
siis inimesed avanevad ja saavad puudutatud.
Kui pakud Soomes, et võiksid kellegi pärast palvetada,
isegi kui näiliselt ei juhtu midagi, loeb juba ususammu tegemine,
et kellestki hoolida ja püüda Jumala abil teda aidata.
Paljud inimesed on sellest väga puudutatud
ning lasevad sul rääkida, miks sa usud just seda
ja sul on võimalus kuulutada evangeeliumit.
Mul on nii palju kirjakohti, mida tahaksin teiega jagada.
Vaatame, mida ütles Jeesus, kui Ta teenis inimesi Galileas.
See on Matteuse 4:23-24.
Liigun Piibli kronoloogias
järelejäänud 8-9 minuti vältel ja jätkan järgmises kahes saates,
et rääkida, mida tegid Jeesus ja apostlid.
See julgustab meid, kui teenime nendes andides.
Alustame.
Jeesus rändas läbi kogu Galilea, mis oli Tema kodukoht Põhja-Iisraelis.
Seal oli Galilea järv e Geneetsaret.
Miks Jeesus õpetas sünagoogides?
Kuna inimesed tulid sinna reede õhtul ja laupäeva hommikul,
et kohtuda Jumalaga keskpäeva ja õhtu palve ajal.
Inimesi tuli kl 9 hommikul ja kl 15 pärastlõunal.
Nad võtsid Jumala aega, vahel isegi päikeseloojanguni.
Reede õhtul ja laupäeva hommikul
olid inimesed sünagoogides, et kuulda Jumala sõna.
Seepärast käis Jeesus nendega seal kohtumas.
Ma ei ole oma isandast üle, seega tahan järgida Jeesuse eeskuju.
Minulgi on privileeg minna sünagoogidesse,
kuna pärinen Aaroni suguvõsast.
Heebrea keeles nimetatakse preestri järglast sõnaga "kohein".
Seetõttu on mul võimalus rääkida nädala kirjakohast
ning pärast seda küsitakse, kas tahan midagi omaltpoolt rääkida.
Tavaliselt räägin uuest lepingust.
Olen uue lepingu all olev juut, kuna Jeesuse Kristuse ristisurma tõttu
olen saanud andestuse ning Tema Püha Vaimu,
mis juhib mind, räägib mu südamele, aitab uskuda Jumalasse
ja kinnitab, et olen Tema laps ning aitab mul kasvada
vaimulikust lapsest noormeheks ja nüüd olen kui vaimulik isa.
Uues lepingus tõotab Jumal, et võime elada suhtes Temaga.
Seda ütles Jumal mulle õhtul,
mil see naine tõusis 19. detsembril 1977. a surnust üles.
Kogesin, kuidas Jumal ütles mulle:
"Sa oled küll vääritu, kuid sul on palju kaaslasi -
s.t kogu inimkond -, sest üksnes Jeesus on väärt.
Siiski olen sind teinud Jeesuse vere tõttu Enda ees õigeks.
Nüüd tahan, et sina ja kogu minu rahvas
teeksid Jeesuse tegusid Tema nimel, et Jumal saaks austatud."
Püha Vaim ilmutas seda mulle.
Loeme edasi.
See on niivõrd põnev.
"Jeesus rändas läbi kogu Galilea, õpetades nende sünagoogides
ja jutlustades evangeeliumi Kuningriigist
ning tervendades haigeid ja vigaseid rahva seas."
Haiguse puhul on inimestel erinevad tõved.
Näiteks Parkinsoni tõbi või mingi muu haigus.
Vigastusel viidatakse rõhumisele, mida tekitab inimesele hingevaenlane.
"..tervendades haigeid ja vigaseid rahva seas.
Ja kuuldus Jeesusest levis üle kogu Süüria.."
Seega levis uudis teise riiki.
" ja tema juurde toodi kõik,
kes põdesid mitmesuguseid tõbesid ja olid piinade käes.."
Süüria all oli tol hetkel ka Galilea, kuna riik oli roomlaste valitsuse all.
"..ja tema juurde toodi kõik, kes põdesid mitmesuguseid tõbesid
ja olid piinade käes ja kurjast vaimust vaevatud
ja langetõbised ja halvatud, ning tema tegi nad terveks."
Matteuse 12:15:
"Aga kui Jeesus sai seda teada, eemaldus ta sealt.
Ja paljud läksid temaga kaasa, ja tema tegi nad kõik terveks."
Seda tahangi öelda - Jeesus tervendas kõiki.
Jumal ütleb: "Olen seesama eile, täna ja igavesti.
Minu tahe on siiani tervendada kõiki,
kuid tervenemiseks pead esmalt tulema Jeesuse juurde.
Matteuse 12:22-23.
Jeesuse juurde toodi mees, kes oli kurjast vaimust vaevatud,
mistõttu oli ta sünnist saati pime ja tumm.
Seega ta ei saanud rääkida ega näha sünnist saati.
Jeesus tervendas selle mehe, et ta sai näha ja rääkida.
"Ja kõik rahvas hämmastus ning ütles: "Kas see vahest ei ole Taaveti poeg?""
Taaveti poega nimetati Vanas Testamendis Messiaks.
Ta oleks kuningas Taaveti järglane.
Vaadake Matteuse 12:22 algust.
"Siis toodi Jeesuse juurde
kurjast vaimust vaevatu, kes oli pime ja tumm,
ning Jeesus tegi ta terveks, nii et tumm rääkis ja nägi."
Kurjast vaimust vaevatu.
Sageli on kurtusel, tummusel ja pimedusel vaimne tekkepõhjus.
Ma ei välista, et seos võib olla ka füüsilise seisundiga,
kuid selliste asjade puhul on kindlasti tegemist deemonlikuga.
Mida Jeesus tegi?
Ta kasutas erinevaid viise, kuid Ta vabastas inimesi.
Matteuse 15:30-32: "Ja ta juurde tulid suured rahvahulgad,
kaasas jalutuid, vigaseid, pimedaid, kurte ja palju teisi
ning panid need tema jalgade ette ja tema tegi nad terveks,
nii et rahvas imestas, nähes kurte rääkimas,
vigaseid tervena ja jalutuid kõndimas ning pimedaid nägemas."
Mäletan hetke, mil nägin,
kuidas sünnist saati halvatu tõusis esmakordselt püsti ja kõndis.
See oli nii vapustav.
Tol hetkel juhtus järgnev.
Mehe üks reis oli nii suur
ning teine veidi suurem kui ala mu pöidla ja nimetissõrme vahel.
Tõeliselt väikesed reieluud.
Ta oli olnud nii sünnist saati.
Kuulutasime talle evangeeliumit
ja julgustasin tal Jeesuse nimel rääkida oma kehale tugevust
ning ütlesin, et tahan, et ta prooviks püsti tõusta.
Ütlesin, et ta ei kardaks, sest Jumal on seal ega lase tal
kõikide teiste ees kukkuda, sest tahab teda tervendada.
See mees uskus.
Aitasin ta püsti ning ta seisis esimest korda elus.
Alguses ta küll kõikus, kuid lõpuks sai ta kõndida
ning siis hakkas ta Jumalat ülistama.
Seda on nii lahe vaadata.
Kord nägin, kuidas pime sai nägijaks.
Nad hüüavad kogu häälega kiitust Jumalale.
Kord olin Norras, kus oli tüdruk, kellel oli üks silm kõõrdi.
Jumal andis mulle tunnetuse,
et üht silma mõjutab pimedaks tegev vaim.
Küsisin temalt, kas ta ema on seal ning ta jaatas.
Ta ema tuli ette.
Läksime kõrvale, sest ta oli häbelik
ega tahtnud sattuda piinlikusse olukorda.
Palvetasime tema pärast
ja pärast seda ütlesin tüdrukule, et räägin pimedaks tegeva vaimuga.
"Kas oled valmis? - Jah."
Rääkisin pimedaks tegeva vaimuga
ning käskisin Jeesuse nimel lahkuda sellest tüdrukust alatiseks.
Nelja sekundi pärast läks ta silm otseseks.
Tüdruk läks kohe tualetti.
Ema hakkas kohe rõõmust hüüdma, aga kui tüdruk nägi peeglist,
et võib end mõlema silmaga vaadata, siis ta hüüdis rõõmust Jumala poole.
Loen viimase kirjakoha, mis on minu arust niivõrd põnev.
Loen Matteuse 15:30-32:
"nii et rahvas imestas, nähes kurte rääkimas,
vigaseid tervena ja jalutuid kõndimas ning pimedaid nägemas.
Ja nad ülistasid Iisraeli Jumalat."
Jumal, täname Sind, et Sinu vägi tervendab ka täna.
Tahame olla ustavad sõnajagajad,
kes levitavad evangeeliumi ning palvetavad haigete eest.
Jätame tulemused sinule ning usume, et juhid meid.
Anname Sulle au, Jeesuse nimel, aamen.
Jumal õnnistagu sind.
Tõlge: Mailis Mägi